
                                                             PARLAMENTUL ROMÂNIEI

                                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 27.06.2011      

                           PL.x 395/2011                    

	
	


AVIZ

asupra proiectului de Lege privind respingerea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente

         În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente, trimis cu adresa nr. PL.x 395 din 14 iunie 2011 şi înregistrat cu nr. 31/618 din 15 iunie 2011.
        Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

        Senatul a adoptat  proiectul de lege în şedinţa din 8 iunie 2011.

        Proiectul de lege are ca obiect de reglementare respingerea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente, intervenţia legislativă avută în vedere de către iniţiator vizează, în principal, armonizarea prevederilor în domeniul contabilităţii ţinând cont de trecerea la implementarea Standardelor Internaţionale de Raportare Financiară (IFRS) ca bază a contabilităţii şi pentru întocmirea situaţiilor financiare individuale, de către sistemul bancar, începând cu exerciţiul financiar al anului 2012. De asemenea, se introduce obligativitatea depunerii situaţiilor financiare anuale şi a situaţiilor financiare consolidate, de către societăţile comerciale numai la unităţile teritoriale ale Ministerului Finanţelor Publice.

        Potrivit prevederilor art. 61din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 21 iunie 2011.                                                    
       Membrii comisiei au examinat  proiectul de lege supus avizării, expunerea de motive şi avizul favorabil al Consiliului Legislativ nr. 440 din 14 aprilie 2011.

      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege în forma iniţiatorului, cu amendamentele redate în anexă.       
       În raport cu obiectul şi conţinutul reglementării, proiectul de lege face parte din categoria legilor ordinare.      
           PREŞEDINTE,                                                                                            SECRETAR,
                     Daniel BUDA                                                                                    Gabriel ANDRONACHE

Consilier, Ciprian Bucur

Anexa
                                                                            Amendamente admise                                                                                   
	Nr.

crt.
	Textul 
proiectului de lege 
	Amendamente
	Motivare

	1.
	         Lege privind respingerea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente


	   Lege privind aprobarea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente

Autor: Comisia juridică, de disciplină şi imunităţi


	Comisia consideră necesar aprobarea Ordonanţei de urgenţă a Guvernului nr.37/2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente, întrucât măsurile propuse sunt necesare pentru asigurarea conformităţii legislaţiei în materia contabilităţii cu directivele europene în domeniu.

	2.
	Articol unic- Se respinge Ordonanţa de urgenţă a Guvernului nr.37 din 13 aprilie 2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente, publicată în Monitorul Oficial al României, Partea I, nr.285 din 22 aprilie 2011.


	Articol unic- Se aprobă Ordonanţa de urgenţă a Guvernului nr.37 din 13 aprilie 2011 pentru modificarea şi completarea Legii contabilităţii nr.82/1991 şi pentru modificarea altor acte normative incidente, publicată în Monitorul Oficial al României, Partea I, nr.285 din 22 aprilie 2011.

Autor: Comisia juridică, de disciplină şi imunităţi

